આજના ઘટાડાની આગેવાની લેતા રિલાયન્સ ઈન્ડસ્ટ્રીઝ રૂા. 50 ઘટીને રૂા. 1101 અને ઈન્ફોસીસ રૂા. 22 ઘટાડે રૂા. 683 અને મારુતિ સુઝુકી રૂા. 129 ઘટીને રૂા. 6756 બંધ રહ્યા હતા. અન્ય વાહન શૅરો હીરો હોન્ડા રૂા. 95 ઘટાડે રૂા. 2712, મહિન્દ્રા એન્ડ મહિન્દ્રા રૂા. 18 ઘટાડે રૂા. 741, આઈશર મોટર્સ રૂા. 353, જ્યારે બજાજ અૉટો રૂા. 37 ઘટયો હતો. બૅન્કિંગ શૅરોમાં ધૂમ વેચવાલીથી એક્સિસ બૅન્ક રૂા. 13, ઈન્ડસઈન્ડ રૂા. 27.30, યસ બૅન્ક રૂા. 14 ઘટયા હતા. એનબીએફસી ક્ષેત્રે રહેઠાણ ધિરાણ કંપનીઓમાં અગ્રણી ઈન્ડિયાબુલ્સ સતત ચોથા દિવસે રૂા. 135ના જંગી કડાકા સાથે રૂા. 654 બંધ હતો. અઠવાડિયામાં આ શૅરનો ભાવ રૂા. 300થી વધુ તૂટયો છે. ડીએચએલએફ અને પીએનબી હાઉસિંગના ભાવ 10 ટકાથી વધુ દબાણમાં હતા.